Emilie K. Beck

Emilie Kilstad Beck (født 23. juni 1991 i Fredrikstad) er en norsk regissør, og tidligere skuespiller og programleder. Hun er barnebarn til idrettsmotivatoren og foredragsholderen Frank Beck (1927-2014).

Beck har spilt i flere kortfilmer og reklamefilmer i sine yngre dager. Hun spilte også i filmen Appelsinpiken og Den siste revejakta.

I 2017 fullførte hun utdannelsen som dokumentarfilm-regissør ved Høgskolen i Lillehammer og har en mastergrad i fiksjonsregi fra Den Norske Filmskolen, i kull 2 som ble uteksaminert i 2020.

Fra 2016 var Beck programleder i TV-serien Stuck for Aftenposten. I denne serien møtte hun barnebruder i Asia og Latin-Amerika gjennom to sesonger. Serien er lansert i over 70 land.
Stuck ble nominert til Gullruten for årets dokusåpe i 2017.

Beck ble nominert til Plans jentepris i 2016 for sitt arbeid mot barneekteskap, og vant i 2018 Hans Christian Ostrøs minnepris for kulturell brobygging og for sitt engasjement innenfor menneskerettigheter. 

I mars 2020 fikk hun tildelt Statens kunstnerstipend. I 2022 debuterte hun med sin første langfilmdokumentar No place like homemed filmselskapet Indie Film, som hadde verdenspremiere på CPH:dox

Referanser

Eksterne lenker 
 

Norske regissører
Norske skuespillere
Personer fra Tønsberg kommune
Personer fra Sandefjord kommune